
No podem pas negar que la situació política és d'allò més apassionant: 
A l'Estat espanyol, el canvi en la prefectura de l'estat sembla força 
provable ja sigui per abdicació o perquè el Boibó la dinyi. Aquesta 
situació coincideix, a més, amb les primeres crítiques a l'anomenada 
transició que aniben al gran públic en general. Pel que fa a la Catalunya 
autonòmica, els partits “sobiranistes” mantenen el pols amb l'Estat i 
continuen endavant amb la proposta de consulta (que no de 
referèndum) a la ciutadania amb un model de pregunta si més no 
curiós. Tot això mentre la reestructuració del sistema bancari es pot 
donar per conclosa però no així els “ajustaments” del sistema seguint 
les directrius liberals emanades de la ÜE i que empitjoren, dia rere dia, 
les condicions de vida de la majoria de la població, especialment de les 
classes populars. 

Es en aquest context que l'Estat espanyol nega la possibilitat de 
qualsevol canvi invocant una i altra vegada la sacrosanta Constitució, 
alhora que dota al poder judicial de les eines necessàries per preparar la 
repressió davant del, més que previsible, increment de la conflictivitat 
social. A casa nostra hi ha qui s'entesta en invocar el federalisme com a 

fetitxe que miraculosament pugui solucionar la qüestió nacional. 

Però aquest “federalisme” no té cap contingut. No hi ha cap 
reconeixement de les parts com a iguals i no defineix cap sistema de 
pactes que es puguin establir- (i resoldre) lliurement. Tot i així, la 
proposta ha aconseguit una petita victòria en forma de doble pregunta 
en la consulta del 9 de Novembre que va rebre l'imminent vist-i-plau de 
Fassemblearia ANC (perquè després diguin que la democràcia 
assembleària és lenta*). 

No és un panorama gaire encoratjador. Per això precisament, 
necessitem oiganitzar la resposta per fer anibar les nostres propostes: el 
federalisme de caire municipalista, el desenvolupament d'altematives 
econòmiques i socials que donin resposta ara als problemes de la 
població (habitatge, consum, feina, salut,...) i el bastiment de xarxes de 
suport mutu (no només contra la repressió sinó per ocupar tot l'espai a 
la caritat cristiana i a les propostes xenòfobes de l'extrema dreta). Cal 
insistir en la mobilització popular per aturar el neoliberalisme! 

* Quedi clar, que aquesta és una afirmació irònica;-) 

La Rosa dels Vents 

Publicació de debat llibertari als Països Catalans 

Vols col·laborar amb La Rosa dels Vents, ja sigui distribuint, escrivint, 
traduint, anunciant-te o fent una subscripció solidària? posa't en contacte 
amb nosaltres a: 

La Rosa dels Vents 
Espai Obert 

C/Violant d'Hongria, 71, lr 
! 08028 Sants, BCN 

I O via correu electrònic: correu@larosadelsvents.cat 

I També pots trobar-nos a internet: http://larosadelsvents.cat 

E La opinió expressada en els articles ho són de la persona autora en particular 
I i no tenen perquè ser compartits pel col·lecitiu editor. 

Portada: Fent pinya (Desconegut) 
Esquerra: Manifestació 11 de setembre del 2012 (Desconegut) 

Mecagontot 


Aquest escrit d'opinió tant podria anar sobre gènere, com ser un 
mecagon-tot general, ja que sembla que com els crancs, anem cap 
enrere. De res ha servit que les nostres mares lluitessin per 
aconseguir la igualtat entre ambdós sexes, de res ha servit que les 
nostres àvies agafessin un fusell durant la guerra o que les nostres 
rebesàvies aconseguissin establir la jornada laboral en 8h diàries. 
“Ah, però el passat, passat està”, diran alguns, però si hem 
d'avançar, la base està a millorar el que han assolit els nostres 
avantpassats i no tornar enrere. No hi ha mobilitat social, els 
pobres cada cop som més pobres i els rics cada cop més rics i 
molts d'ells gràcies a la bona posició familiar. La llei mordassa 
ens nega la lliure expressió del que ens desagrada, la reforma 
laboral precaritza encara més el mercat de treball i la reforma de 
l'avortament condemna a les dones a parir allò que no volen tenir 
per les causes que siguin. 

A aquestes famílies que no els manca de res, sembla que no 
els importi gens el que els passi a la resta d'éssers humans de 
la seva localitat o país. Ells faran el que voldran com sempre, 
ja que quan es vegin encalçats per la llei, tindran les eines 
(diners) suficients per a trobar una solució al que els passa. 

Per a la resta de la població, a passar per l'embut i a acceptar 
submisament allò que aquests [... poseu-hi l'insult que més us 
agradi...] dictaminen. Avui en dia, no podem avortar si no ens 
podem pagar una clínica privada a l'estranger. Hem de parir, 
als nostres governants els és igual la salut de la mare o del 
fetus, ni si una criatura tindrà problemes de salut o 
convivència durant tota la seva vida, amargant la vida de la 
família on hagi de néixer. Què s'han cregut que són per 
posar-se en les nostres vides, per decidir per nosaltres i 
negar-nos poder desfer allò que no hagués hagut de succeir? 

I si no volem parir? La Terra està superpoblada, per què hem 
de veure'ns obligades a parir una criatura en aquest món, que 
va directe a l'aniquilació total de l'espècie humana a causa 
del canvi climàtic provocat pel capitalisme? Fer néixer per 
deixar-los morir lentament dins els seus engranatges 
capitalistes. Què us sembla més monstruós: no deixar néixer 
o fer que una criatura creixi en el sí d'una família que no pot 
ni menjar, que no té casa o que no estimarà una criatura no 
desitjada? 


en mica sense que ens deixin viure, del treball a casa i a la 
inversa. Ens maten fent-nos treballar per menys sou que els 
homes, ens releguen a posicions laborals sumisses als nostres 
caps que normalment són masculins, ens veiem carregades de 
responsabilitats encarregant-nos de casa nostra o ens apallissen o 
menyspreen per la nostra condició sexual. 

No ho entenen, som persones, ni homes ni dones, gent que volem 
viure bé, gaudir, sortir, ... és igual quina preferència tinguem a 
l'hora d'estimar o si volem, o no, formar una família. Res més, 
sols vull dir, quan hi haurà Igualtat i Respecte entre les Persones? 

Montse 



La moral cristiana impregna les lleis que governen la 
Península. No mataràs, diuen, però dia a dia morim de mica 

Puig Antich: Una vida per la vida 


La nit de l’l de març de 1974 era d’eufòria als cercles 
progressistes i més inquiets de Barcelona: es presentava a la 
premsa i al públic en general la revista Por Favor, que ja en néixer 
era com ara. La presentació es va fer amb sopar -fluix, per cert- en 
uns dels salons de l’Oca de la plaça Calvo Sotelo. Hi assistiren el 
cos de redacció amb les seves fulgurants estrelles, joves polítics de 
l’oposició i d’altres personalitats relacionables. Hi van predominar 
l’optimisme, l’humor i el compromís. Vuit hores després d’acabats 
el sopar i la presentació Salvador Puig Antich rebia garrot fins a la 
mort a deu minuts a peu de l’Oca, en una dependència amb poca 
llum de la presó Model. 

L'hcroica tasca de la classificació . Salvador Puig Antich havia estat 
classificat per la premsa francesa com a “jeune anarchiste catalan”. 
Classificar-lo aquí va ser feina molt més llarga, i delicada, i potser 
encara no acabada: en unes declaracions aparegudes a la revista 
Interviu, a tres dirigents de la CNT se’ls pregunta si “podríeu 
assumir les funcions de GARI, OLLA, MIL, etc.” i contesten que 
“com a CNT, no. Fins i tot -diuen-, se’ls pot discutir com a 
anarquistes”. I un esperançador afegitó: “No obstant això, quan 
cauen, com que no hi ha ningú al darrera seu, la CNT n'assumeix 
la defensa”. 

L’Esquerra en funcions va menar una llarga lluita de noms per 
evitar que Puig Antich fos qualificat com a revolucionari. 
L’etiqueta propugnada pels partits capdavanters era la de 
“combatent antifeixista”, i així va aparèixer en octavetes i 
pamflets, en les publicacions clandestines i en papers de circulació 
interior. D'aquest combat per deixar Salvador Puig Antich en 
simple antifeixista en saben alguna cosa els implicats en la 
redacció d'Api considerable publicació clandestina de veritat, en la 
qual treballaven des de periodistes independents fins a gent de 
carnet. 

Les forces d’ordre públic, per la seva banda, tampoc no acabaven 
de veure qui era Puig Antich, ni què era el seu grup, el MIL. Però 
aquests sense voler. Això es pot demostrar fàcilment: l'inspector 
Bocigas, el policia que va dirigir fins al final les operacions contra 
el MIL, no pertany, ni pertanyia a la Brigada Político-Social, sinó a 
la Brigada Criminal. Els tenien classificats, fins molt tard, com a 
lladres de bancs. 


Ajudat a ben morir . La confusió volgudament sembrada per 
l'establishment de l'oposició era moderadament lamentada pel 
MIL. Només moderadament, és clar, ja que aquella actitud li 
donava la raó en els seus punts de vista: l'oposició tenia més 
d'establishment que no d'oposició, s'havien de buscar vies noves, 
s'havia de provar, experimentar, obrir camins més acostats a la 
gent. Per definició, l'establishment no permet desestabilitzacions. 

Aquest moderat lament dels acostats al MIL, es va intensificar 
quan, després de l’atemptat contra Carreró Blanco, pel desembre 
de 1973, el règim va perdre l’aura d’imbatibilitat i la rialla 
prepotent per sempre més. Irreversiblement tocat, el règim havia 
de reaccionar amb equivalent fúria. Salvador Puig Antich ja era a 
la presó -havia estat detingut el setembre del 73. La seva vida era 
bona presa. La campanya internacional per Puig Antich no es va 
evitar, però va ser abonada amb prudència i tacte. L’oposició es va 
moure tard, malament, amb desgana: amb prudència. Una setmana 
abans de l’execució, correm-hi tots: ja era massa tard. Pretenien de 
complir. Des del cel, moltes gràcies. 

Deu, cent, mil, deu mil . Segons un membre del MIL aquestes 
sigles volien dir: “Moviment Ibèric Llibertari”. Devia ser llibertari. 
Segons un altre, volien dir “Moviment Ibèric d'Alliberament”. 
Devia ser tercermundista: un conegut del Che Guevara, Vietnam, 
etcètera. 

Segons un altre solien dir: “Deu, cent, mil, deu mil...”. 

Segons un altre, després d'una pila d'hores de parlar del grup i la 
seva actuació, el MIL no va existir mai. 

En els primers temps, s'identificava amb la xifra 1000 travessada 
per un fusell. 

Els amics de les classificacions, els qui necessitaven col·locar 
etiquetes per poder moure i moure's i tenen en aquesta llista una 
magnífica base per no prendre's seriosament ni el MIL, ni els seus 
components. Puig Antich inclòs, condemnat a mort. 

Per tots els altres, aquesta llista deixa ben clar que els components 
del MIL es fotien del seu nom i de tots els noms, que no 
interessaven gaire les classificacions ni les burocràcies, els segells 
ni les unitats. Que tot el que volien, i ho van voler, va ser pensar, 
actuar, llegir, escriure, saltar, córrer. Cadascun a la seva manera, 
segons les seves possibilitats, segons les seves ganes. Van editar 
llibres - Edicions de maig del 37- i una revista - que li deien CIA, 
“Conspiració Internacional Anarquista”, amb un sentit de l'humor 
característic 

d'aquells anys i que el MIL va reflectir sempre-, va participar en 
vagues, com la Harry Walker de principis del 71; va fer bancs, 
molts bancs, amb un únic accident, un empleat erit en un ull, que 
el mateix MIL va ser el segon a lamentar; tenien una biblioteca, 
freqüentaven els bars sobretot al barri de la Catedral i de Santa 
Maria, i a la dreta de l'Eixample. 

Salvador Puig Antich era molt aficionat a la música: una vegada la 
policia va localitzar el pis on vivia, i el que més greu li 
va saber és que es va quedar sense un parell de 
centenars de discs que hi tenia. Fent vida clandestina, 
escoltava els programes musicals i se’ls coneixia tots, i 
era un expert en lombois i discjoqueis.. 

- Qué li agradava, al Salvador? 

- Sobretot, les dones. 

La qui ho diu n’és una, una de les que li havien 
agradat. 

El MIL es va preocupar de la vida quotidiana, de les 
vagues salvatges, d’internacionalitzar una vaga 
esclatada en una empresa multinacional de Navarra. 

La tensió que hi havia dintre del grup entre els seus 
elements -es pot dir que no n’hi havia dos amb les 
mateixes idees- en general es resolia sumant, i no 
restant. Al cap i a la fi, per formar-ne part no hi 
havia gaire més "manaments" que aquests: ser 
antiautoritari, ser partidari de l’agitació armada, 
sentir-se part, i no avantguarda de la lluita de 
classes... A estones, ni aquests. Es 
preocupaven dels còmics, dels 
situacionistes, de Mondrian i 
el seu grup Der Stijl. 

O bé, com un d’ells, a 
l’hora de les discussions 
d’aquesta mena se 
n’anava a jeure i deia 
que l’avisessin a l’hora de 
parlar d’acció. 

Salvador Puig Antich 
estava temporades en 
mans de psiquiatres. 

Quan es va preparar la 
seva defensa per al Consell de 
Guerra que el va sentenciar a mort, hi havia 
partidaris de defensar-lo fent-lo passar per boig. 

Ell s’hi va negar, naturalment. Perquè aleshores, com avui, hi ha 
moltes possibilitats que els boigs són precisament els qui no els cal 


anar al psiquiatre. Admetre aquest tipus de defensa hauria estat 
col·laborar en la delirant confusió que anomenem normalitat. 

Company Heinz . Què més? Doncs tot queda per dir, sobre el MIL i 
Salvador Puig Antich, o bé no cal dir res. És igual: ell, i el MIL, 
van viure un temps determinat, i van decidir de viure’l. 

El MIL es va autodissoldre l’agost de 1973, un mes abans de la 
detenció da Salvador Puig Antich. A la revista C1A, un 
Bakunin de còmic ho explicava aixi: «Val més una 
autodissolució que no mil programes». El 
document «oficial» de 1 ‘autodissolució porta 
quest titol: «Autodissolució de l’organització 
políticomilitar dita MIL». I una post data que 
fa:«...l’organització, la política, el militantisme, el 
moralisme, els màrtirs, les sigles, la nostra pròpia 
etiqueta, han passat al món vell...» 

A la mateixa hora si fa no fa d’aquell mati del 
dissabte, 2 de març de 1974, en què moria Puig 
Antich, a la presó de Tarragona donaven també 
garrot a un suposat Heinz Chez, suposat polonès, al 
qual ningú ni cap país del món no va reclamar mai, el 
cadàver del qual no va exigir ningú, ni cap autoritat. 
Heinz va passar nit en capella jugant-se gots de vi al 
parxís. 

No els va acompanyar en canvi un guàrdia civil, 
Antonio Franco, que havia de 
morir el mateix dia que va ser 
indultat. Antonio Franco, l’octubre 
de 1973, havia mort a trets el capità 
del seu propi cos, Francisco 
Manfredi Cano, que seia al seu 
despatx, a Huelva. 

Salvador Puig Antich i el molt 
anònim Heinz Chez van morir 
plegats. De confusió, doncs, cap. 
D’etiquetes, ni li calien, ni en volia, ni 
calen. Per la vida va perdre la vida, i 
prou. A qui ho entengui, salut. 

Ramon Bamils, publicat a Arreu, el 19 de 
febrer de 1977 

Aquest article pot considerar-se l'embrió del llibre La toma de la 
toma. Salvador Puig Antich i el MIL (Empúries, 1985, 1999), del 
col·lectiu Carlota Tolosa, format per Ramon Barnils i nou alumnes 
seus de la Facultat de Periodisme de Bellatera. 

La Inevitable Pèrdua de l'Hegemonia de l'imperi 
Americà 


Entrevista realitzada per Raül Zibechi (pensador, activista i 
periodista uruguaià especialitzat en els moviments socials 
d'Amèrica Llatina) realitzada durant la visita d'Immanuel 
Wallerstein l'estiu de 2007. 

Durant la seva visita al Con Sud de Sud-Amèrica, el sociòleg 
nord-americà Immanuel Wallerstein va parlar d'un dels seus 
temes favorits: El final de l'hegemonia dels EEUU -la qual, ell 
creu, es produirà definitivament durant la pròxima dècada-. Però 
ell també ha donat a conèixer que en el transcurs de les properes 
dues o tres dècades viurem a un món post-capitalista que podria 
ser molt millor o pitjor que el món actual. 

La pèrdua de l'hegemonia de l'imperi, la qual ha estat gradual i 
inevitable des que la “revolució global de 1968”, s'ha estat 
accelerant exponencialment des de 2003, just abans del 
predicible fracàs de la invasió estatunidenca d'Iraq. Un país que 
no pot sotmetre a una petita i desgastada nació, després d'una 
terrible dècada de bloqueig mundial, no pot estar en condicions 
d'imposar ordre en els afers globals. A grans trets, aquesta és 
una de les principals conclusions que va esbossar Wallerstein al 
seu pas per Montevideo. 

Els Estats Units van passar d'imposar el “95%” de la seva 
voluntat al món, entre 1945 i 1970, a una situació d'impotència 
que es va manifestar en l'arribada al poder dels neo- 
conservadors amb George W. Bush en 2001. Va ser aquesta una 
mostra de feblesa i no, com normalment es creu, de fortalesa. 
Per als neocons només la força militar pot revertir la decadència 
d'una potència que ja no és temut i, per això, enfrontarà cada 
vegada més grans desafiaments. 

Les causes d'aquesta decadència les troba Wallerstein en tres 
desafiaments que van confluir durant el final dels 60s i el 
començament dels 70s: la competència econòmica del Japó i 


Europa, la descolonització i el rebuig del Tercer Món a l'ordre 
bipolar EEUU-URSS, i l'emergència d'una nova generació de 
moviments anti-sistèmics *. Els tres desafiaments van resultar un 
èxit i van erosionar l'hegemonia de la superpotència que va 
imposar el Consens de Washington, el model neoliberal i la 
globalització com a forma de recuperar el poder perdut. 

Tot i així, la “revolució mundial del 68”, o sigui el desafiament 
que van representar els nous moviments, és per Wallerstein un 
fet decisiu on resideix, ja no la crisi hegemònica de l'imperi sinó 
de la pròpia supervivència del capitalisme com a sistema-món. 
En el text “1968: el gran assaig”^ sosté que allò que va succeir 
aquell any va ser encara més important que les revolucions 
francesa i russa, i que per la seva transcendència, va ser l'única 
revolució mundial, juntament amb la de 1848. Assegura que les 
dues van fracassar però totes dues van canviar el món, perquè 
no van ser planejades sinó “espontànies en el sentit profund del 
terme”. 

La “Revolució del 68” va minar la capacitat del Nord de vigilar 
i intervenir al Sud; va produir canvis “en les relacions de poder 
entre els grups d'estatus (els grups d'edat, de gènere i les 
minories “ètniques”)” que, si bé es registren “en els espais 
ocults de la vida quotidiana”, són duradors i suposen una 
insubordinació permanent; i la societat civil i els treballadors 
assalariats es mostren menys disposats que abans a acceptar 
passivament la dominació i a rebre ordres. 

Finalment, la intervenció a l'Iraq, va fracassar en els seus tres 
objectius bàsics: frenar la creixent autonomia d'Europa, als 
països que pretenen tenir armament nuclear (Iran i Corea del 
Nord) i als règims àrabs moderats, com Aràbia Saudita, que eren 
reticents a una pau duradora amb Israel. Després de quatre anys, 
va succeir tot el contrari, però a més va produir un viratge en un 
punt neuràlgic, en allò que Wallerstein anomena com a 
“masclisme militar unilateral”. “Allò que durant 30 anys va ser 

un declivi lent, s'ha transformat des de 2003 en un declivi veloç. 
L'última basa de l'hegemonia va ser una superioritat militar tan 
forta que no podia ser desafiada pels deu o vint països següents 
plegats. Però a l'iraq, va quedar palès que els EEUU no poden 
utilitzar la seva superioritat militar”. Finalment, va assenyalar 
que l'”esperit de Davos”, en referència al Fòrum Econòmic de 
Davos, i l'”esperit de Porto Alegre”, on es va reunir per primer 
cop el Fòrum Social Mundial, són els dos grans camins que es 
presenten davant la humanitat a l'hora de pensar el post- 
capitalisme. “Podria ser pitjor que el sistema actual, o menys 
jeràrquic i més igualitari; però tot això depèn de tots nosaltres” 
va concloure. 

L'entrevista va estar centrada en l'emergència d'un món 
multipolar i en la conjuntura que viu Amèrica Llatina. 

Raúl Zibechi: Vostè assegura que en els anys vinents hi haurà 
uns deu pols que substituiran l'actual món unipolar, però a més 
assenyala que Rússia serà aliada d'Europa i els Estats Units 
s'aliaran amb el Japó i la Xina. 

Immanuel Wallerstein: El que veig és que la fi de l'hegemonia 
estatunidenca implicarà el sorgiment d'uns quants centres 
regionals dels quals el Mercosur en pot ser un d'ells. Però 
tindrem, a més, Rússia, Xina, índia, Sud-Africa i el seu entorn, a 
més, per suposat d'Europa i el Japó. I probablement centres 
menors. A més, penso que hi haurà tres grans agrupacions a 
escala global, que seran els pols més dinàmics, els que estaran 
en condicions de marcar el rumb del món: EEUU, Europa i 
Japó. Però no crec que es pugui mantenir per molt de tems una 
realitat de tres grans agrupaments, per la qual cosa el més feble 
dels tres s'aliarà amb un dels dos més forts. Per mi, el més feble 
serà EEUU i, per raons geoestratègiques, crec que s'aliarà amb 
Àsia Oriental, on la Xina i el Japó seguiran jugant un rol 
rellevant. D'una altra banda, Rússia es podria aliar amb Europa, 
amb qui sempre va tenir relacions importants. 

RZ: No veu la possibilitat d'una aliança Rússia-Xina com la que 
està emergint arran de l'Organització de Cooperació de Shangai. 
IW: En un món que cada vegada serà més caòtic, tot això és 
possible. Però no veig a Rússia com a aliada del Japó. Crec que 


no serà possible. 

RZ: Brasil sembla impulsar una aliança amb els EEUU en torn 
la producció d'etanol amb canya de sucre. Creu que aquesta 
política pot contribuir a reforçar l'hegemonia de Washington a la 
regió? 

IW: Crec que l'interès de la política exterior de Brasil és enfortir 
l'autonomia sud-americana per jugar el seu rol dins un món 
multipolar. En aquell escenari, Brasil aposta per ser un pol molt 
seriós i veig que els seus acords amb els EEUU no van més 
enllà del que està fent Rússia o Xina, és a dir, acords puntuals 
però sense compromisos majors, amb reserves importants. 
Penso que és una política intel·ligent i possible. Més encara tot i 
que arribi la dreta al poder al Brasil aquesta política no canviarà. 
Ara els militars estan recuperant la vella política del règim 
militar de tornar a fabricar armament nuclear i, encara que això 
no li agrada gens als EEUU, no hi poden fer res. Al Brasil la 
política a girat al centre, no hi ha partits d'extrema-dreta o 
extrema-esquerra importants, per això penso que la política 
exterior serà molt estable. En la política interior, els canvis seran 
petits i amb reformes molt graduals com també succeeix a 
l'Uruguai. Aquestes polítiques de petites reformes són clàssiques 
de la socialdemocràcia mundial i penso que va a ser la tònica a 
tota la regió. 

RZ: Creu que la política intervencionista de Washington va a 
guanyar força en el futur? Poden crear-se situacions similars a la 
del Pla Colòmbia? 

IW: Si Bush pretén enviar tropes a Colòmbia, no podrà fer-ho 
perquè el Congrés ho impedirà. Àlvaro Uribe és l'últim aliat 
seriós a la regió. Però està facilitant el paper d'Hugo Chàvez 
com a intermediari en la negociació amb les FARC, en un esforç 
que, si té èxit, suposarà un creixement de la seva figura a escala 
mundial. Tot i que als EEUU no li agradi, no hi podrà fer res, 
tampoc en aquest escenari. 

Crec que la política d'intervenció que va durar un segle ja és 
cosa del passat. Perquè l'exèrcit dels EEUU és poderós però la 
societat civil li ha imposat límits arran de la guerra de Vietnam. 
Abans, el servei militar era obligatori i ara és un exèrcit 
professional, a més que bona part de les tropes a l'Iraq són 
mercenaris d'empreses privades. Les classes mitjanes ja no 

integren a les forces armades i els únics 
que ho fan són els pobres. Per augmentar 
la tropa haurien de reimplantar el servei 
militar obligatori, i això provocaria un 
nou aixecament dels estudiants i d'altres 
sectors. Un dels fronts decisius en els 
quals els EEUU van perdre la guerra de 
Vietnam fou el front intern. 

RZ: Es possible una intervenció militar a 
Cuba? 

IW: No. Si, com tot sembla indicar, 
guanyen els demòcrates, es produirà un 
canvi important en les relacions. D'una 
banda hi ha interessos comercials 
importants, sobretot en el sector agrícola 
que vol augmentar el comerç amb l'illa. 
D'altra banda, la dreta cubana de Miami, 
la generació dels 60s, està en declivi, i té 
cada vegada menys pes en la política dels 
EEUU. Les noves generacions de cubans 
als EEU prefereixen un desgel que 
permeti tornar a Cuba o establir relacions 
normals. 

El que vull dir és que hi ha un buit de 
poder dels EEUU a Amèrica Llatina que 
permet que els governs tinguis graus 
d'autonomia més elevats. Crec que el 
Mercosur té la gran oportunitat d'establir 
una aliança amb la Comunitat Andina^ 
que suposarà un canvi molt important del 
paper que pugui jugar la regió al món. 

RZ: Per als moviments socials, la situació 
és molt complexa. D'una banda, 
tendeixen a sentir-se defraudats amb el 
que fan els governs progressistes i 
d'esquerra, però, per l'altra, no tenen gaire 
marge com per poder fer una oposició 
frontal que afavoriria a les dretes. 

IW: Sí, la situació és així. Vinc del Brasil 
i veig que el Moviment dels Sense Terra 
(MST) està molt disconforme amb Lula 
perquè la reforma agrària no avança, però 

el va recolzar en les eleccions perquè, sens dubte, és millor que 
Fernando Henrique Cardoso. És el problema tradicional quan el 
partit d'esquerra vinculat als moviments arriba al poder. S'obre 
un interrogant sobre què fer: Anar a un xoc frontal és un 
problema, però no fer res també ho és. A parer meu, els 
moviments deuen prendre una posició clara: sostenir els partits 
menys dolents però sense esperar que faran canvis profunds. És 
una posició defensiva, però es tracta de mantenir l'autonomia. 

RZ: Aquests tipus de problemes estan influint en el Fòrum 
Social Mundial? 

IW: Sí, és clar. Hi ha posicions molt diverses davant aquestes 
noves realitats però tinc l'esperança que el Fòrum continuï sent 
un espai obert, horitzontal en el que no es construeixin relacions 
jeràrquiques i on puguin conviure les més diverses opinions. Per 
això, és necessari tenir molt clar que l'enemic no està a 
l'esquerra. 

RZ: D'alguna manera està dient que la posició més madura és la 
dels Sense Terra del Brasil. 

1W: Sí, però també és molt important la posició dels Zapatistes, 
perquè ells han treballat molt seriosament la qüestió de 
l'autonomia, no com quelcom declaratiu sinó com una 
construcció real. Crec que les bones relacions que ara mantenen 
els Sense Terra i els Zapatistes és un pas endavant molt 
important. Seria molt positiu per al Fòrum que en els pròxims 
anys s'hi integrin els Zapatistes. 


1. “Anti-sistèmic” és un terme utilitzat per Wallerstein per 
referir-se als moviments socials i moviments nacionals: “Vaig 
fer-ho perquè crec que tots dos moviments comparteixen 
característiques bàsiques, i que tots dos representen resistències 
paral·leles a l'actual sistema històric fins al punt de voler 
enderrocar-lo”. 

2. G Arrighi, TK Floptkins, I Wallerstein, "Movimientos 
antisistémicos", Madrid, Akal, 1999. 

3. N.T. En l'actualitat s'està produint aquest procés de 
convergència entre les dues comunitats econòmiques: 
http://www.comunidadandina.org/exterior/can_mercosur.htm 

L’ÚNICA 

SOLUCIÓ 

RECONSTRUCCIÓ 


eíois Can Vies 

CAN VIES VIU 


Reconstruir Can Vies 
no és només tomar a 
posar en marxa el 
centre social, sinó 
també treure en Sergi i 
l’Ivan de la presó, i fer 
costat a totes les 
persones que han 
d’afrontar les 
conseqüències 
repressives de la 
setmana de 
mobilitzacions al carrer. 

reconstmim.canvies.org 

Entre la defensa d'allò públic i la creació del comú 



El sopar-debat es va cloure amb una posada 
en valor de les propostes i idees que havien 
estat discutides durant el sopar que ha d'anar 
acompanyada de la substitució del derrotisme 
existent en les lluites anti-retallades pel 
plantejament alegre i optimista de les nostres 
alternatives. 


El passat 8 de febrer va tenir lloc una nova edició dels sopars-debats 
que organitza aquesta publicació. En aquesta ocasió vam comptar amb 
la presència de Joan Pedragosa, del Grup de Reflexió per l'Autonomia, i 
d'Emili Cortavitarte, professor d'història i sindicalista de la CGT, per 
introduir el debat seleccionat per aquesta ocasió: la defensa d'allò 
públic i la creació del comú. 


Moltes i interessants van ser les propostes que es van debatre entre plat 
i plat. Entre elles podem destacar la necessitat d'actuar sota l'aixopluc 
d'un programa que presenti alternatives creïbles i efectives basades en 
lluites i conflictes que s'estan portant a terme actualment (en aquest 
sentit es va destacar la repercussió de la PAH gràcies a la seva 
efectivitat). Pel que fa a la creació del comú, 
dues idees principals van sorgir al debat: 
d'una banda, la seva importància però també 
la necessitat de reforçar-la mitjançant un 
canvi de model educatiu. Dc l'altra, que 
malgrat la importància de la lluita contra la 
retallada en els serveis públics, cal estar 
preparats perquè aquestes ja s'estan portant a 
terme i cal presentar alternatives atractives i 
factibles a la població. 



KAMILQSETAS 



distribuïdora Uibtrtàm 

www.nodo50. org/kamilosetas 
kamnlúieta sft n odoBD.org 


l 






I 


12 La Rosa dels Vents 


Història 


Ombres de Barcelona 


La història oficial de Barcelona des del segle XIX fins a l’actualitat ens 
parla d’un creixement espectacular. Després de restar segles tancada 
rere les muralles, de patir la voluntat estatal d’empetitir-la i de ser 
control·lada i reprimida pels militars, a meitat del segle XIX la ciutat 

explotaria. 


La ciutat va créixer i l’exposició va convertir Barcelona en un referent 
per inversors i turistes, però el que la història oficial no sempre explica 
són les ombres que aquests grans esdeveniments van produir: grans 
oportunitats per als corruptes i pels especuladors, una constant de la 
història barcelonina. 


Una expansió que podríem explicar en tres actes: el primer l’any 1854 
amb l’ordre d’enderrocament de les muralles; el segon amb l’aprovació 
per part de Madrid del Pla Cerdà l’any 1859; i el tercer l’any 1897 amb 
l’agregació dels pobles del pla. Una triada que caldria completar amb 
l’Exposició Universal del 1888. Unes operacions que van triplicar la 
superfície de Barcelona, que va passar dels 15 km 2 als 55,5 km 2 . 


Abans de l’enderroc de les muralles no es podia construir en l’espai que 
avui ocupa l’Eixample, de manera que a aquests terrenys només hi 
havia barraques i horts. Però quan ja es va veure que l’enderroc de les 
muralles seria imminent molts especuladors es van dedicar a comprar 
terrenys a preus baixos per especular. De seguida els terratinents van 
començar a reclamar que es permetés construir, sense cap pla previ, a 

banda i banda del passeig de Gracia, al·legant que amb un projecte es 
trigaria segles en edificar tot l’Eixample. 

La història de la corrupció a Barcelona podria ser interminable, però si 
en un moment aquestes estafes van ser especialment fraglants, va ser 
durant el mandat de l’alcalde Porcioles, l’epoca del desarrollismo. 
Alguns dels personatges que es van enriquir en aquests moments foren 
Josep Maria Figueras, qui anys després seria membre del Comitè 
Olímpic de Barcelona 92 i Josep Lluís Núnez, qui a banda de ser 
president del Barça va ser el major responsable de l’enderroc d’edificis 


modernistes a la ciutat, com la casa Trinxet. 

Un altre gran exemple és el de Joan Antoni Samaranch qui combinava 
els seus alts càrrecs al règim amb la participació en empreses 
immobiliàries. A ell es deu l’aberració urbanística d’aixecar un barri a 
plena serra de Collserola, sense comunicacions i sense serveis, en un 
espai que s’havia descartat per construir un cementiri, Ciutat 
Meridiana. Aquell espai que no va ser bo pels morts per l’excés 
d’humitat, es va dedicar als vius. Centenars de veïns del barri amb més 
desnonaments de l’estat, encara ho segueixen pagant. 

I per completar aquest nefast quartet també cal citar Romàn Sanahuja i 
Bosch. El pare de la nissaga Sanahuja es va dedicar a la construcció de 
polígons per encavir l’onada migratòria que va arribar a la ciutat durant 
els cinquanta i els seixanta. Barris com Porta o el Turó de la Peira 
porten el segell dels Sanahuja. 

Al Turó de la Peira es va construir més del que pennetien els plans 
generals i aixecant edificis pantalla en tots els vessants de la muntanya i 
per acabar-ho d’adobar utilitzant ciments al·luminòsics. L’any 1990 
l’ensorrament d’un edifici al carrer del Cadí i la mort d’una dona va 
destapar l’escandol de l’aluminosi, però no va ser un inconvenient per 
que l’empressa escollida per renovar el barri fos la mateixa dels 
Sanahuja, ni per que la Generalitat, anys més tard, els deixes diners per 
seguir amb les seves polítiques especulatives. 

Agustí Giralt 

La revolta del petroli 

Els fets batejats com el “Petroli” estan considerats per molts com la 
revolta obrera més important esdevinguda a la Península al llarg del 
S.XIX. Tot i la brevetat d'aquest text considerem necessari 
contextualitzar-los mínimament. 



A principis del Segle XIX Alcoi s'havia convertit en un fort nucli tèxtil 
que donava treball a una gran població circumdant. La centralització 
fabril va ser precoçment impulsada pels industrials locals a través de la 
maquinització. L'oposició popular a aquest procés va tenir una forta 
transcendència a les nostres comarques, amb intensos episodis de 
destrucció de màquines. Amb tot, el procés modemitzador es portà 
avant amb una velocitat inusual i molts dels camperols i camperoles, 
que s'havien tomat progressivament dependents dels jornals de la 
indústria, emigraren cap a la vila principal. Les conseqüències d'aquest 
fort moviment poblacional no es van fer esperar: apilament; propagació 
de malalties i epidèmies; treball infantil; jornada laboral de fins a díhuit 
hores diàries; carestia dels productes bàsics, etc. 

Aquest era a grans traces, el quadre en el que van arribar amb 
promptitud les idees anarquistes i on van tenir lloc els fets que 
seguidament ens disposem a esbossar. Cal apuntar que la feina de 
contrastar les diferents fonts per obtenir una narració fiable és, encara a 
dia d'avui, un treball inconclús. 

El mes d'abril de 1873 s'inicià als Algars una vaga en demanda d'un 
augment de salaris i una reducció de la jornada laboral a 8 hores, 

aquesta es va allargar indefinidament sense arribar a cap acord. A Alcoi, 
el 7 de juliol d'aquell mateix any, la Comissió Federal de l'AIT va 
convocar una assamblea on es va decidir fer pròpies les demandes i 
declarar-se en vaga general. Les peticions van ser traslladades a 
l'alcalde de la ciutat, el republicà Agustí Albors, que es va negar en redó 
i ràpidament va idear un pla de defensa: per una banda va telegrafiar al 
governador civil per demanar-li tropes i per altra, va convocar als 
majors contribuents per a defendre el consistori. La consigna seria obrir 
foc al primer toc de campana. 

Els treballadors es van concentrar a la plaça de Sant Agustí, davant de 
l'ajuntament, en nombre de 6.000 a 8.000. Una comissió es va dirigir al 
batlle per exigir-li la renúncia de les seues funcions en favor d'una junta 
revolucionària escollida pel poble. La negativa d'Albors precipitaria els 
fets: els sublevats decidiren armar-se però en vore el moviment a la 
plaça, tant des de l'església de Santa Maria on van sonar les campanes i 
es trobava atrinxerada la Guàrdia Municipal com des de l'ajuntament, 
es va obrir foc contra els manifestants. La violència deslligada es va 
cobrar les primeres víctimes mortals i ferits entre els vaguistes que 
ràpidament es van replegar. Mentre uns muntaven les barricades per 
resistir a la plaça altres començaven a detindre als empresaris, que 
covardament havien ignorat la petició de sumar-se al pla de defensa, a 
les seues pròpies llars. Aquells que es resistien veien com els 
insurreccionats prenien foc a 
les seues cases obligant-los a 
entregar-se. Amb més de cent 
ostatges s'abordà de nou a 
l'alcalde per tal de fer-lo 
claudicar a canvi d'alliberar- 
los, però una vegada més la 
seua tossuda negativa va 

encendre la còlera dels obrers 
que prengueren foc a 

l'ajuntament tot sense 
aconseguir la renuncia. 

L'enfrontament es va allargar 
durant més de 20 hores fins que 
al matí del 10 de juliol, 
acabada la munició a l'església, 
la guàrdia es rendeix i els 

treballadors prenen el control de la plaça. Abans del migdia 
l'ajuntament ja estava en mans dels internacionalistes i l'alcalde, que 
esperava disparant a qualsevol que tractara de detindre'l, va ser 
ajusticiat. 

El balanç fou terrible: almenys 16 persones resultaren mortes, també 
una gran quantitat de ferits, majoritàriament per arma blanca i tir de 
fusell. Però les tropes del General Velarde ja eren aprop i davant d'una 
més que probable sagnant derrota a mans de l'exèrcit, es decideix oferir 
el desmantellament de les barricades i l'alliberament dels ostatges a 
canvi d'una entrada pacífica. Així es faria el migdia del dia 13 de juliol. 
L'ajuntament fou restablert però l'endemà, les tropes foren reclamades i 
partiren cap al canton de Cartagena, quedant de nou Alcoi en mans de 
l'assamblea. La pressió estatal i dels fabricants aniria revertint la 
situació encetant un procés repressiu sense precedents a la comarca. Es 
va instruir un sumari en el que entre 500 i 700 treballadors van ser 
acusats, dels quals 282 van ser empresonats i un gran nombre va ser 
declarat en rebel·lia. Molts dels processats foren tancats als castell de 


Santa Bàrbara, d'Alacant. Quasi 
quinze anys després alguns dels 
presoners encara esperaven 
sentència i va ser just a l'any 1887, 
quan va arribar l'absolució. 

La fi de la Revolta del Petroli va 
encetar una de les èpoques més 
negres de la història local, un final 
de segle realment devastador on la 
desestructuració social i la misèria 
foren generalitzades. El moviment 
obrer tardaria molts anys en 
recuperar-se d'aquest colp i 
recobrar la seua intensitat. 

Es impossible en tan poques línies 
poder aprofundir en aquestos fets. 
Esperem almenys contribuir, molt 
modestament, a rescatar del baül 
de l'oblit aquest emocionant 
episodi que s'inscriu en un corrent 
que encara brolla: el de la lluita 
per la Llibertat. 

Rafa 

